El proper curs 2020-2021 hi haurà a Catalunya 5 instituts de nova creació –un d'ells específic de formació professional- i 29 nous instituts escola.
El curs 2020-2021 hi haurà nous instituts arreu del territori per donar resposta a l'increment de població escolar a l'etapa de secundària.
Un increment d'instituts ja sigui amb centres de nova creació, a partir del desglossament de centres o amb nous instituts escola.
Incorporació de centres a la xarxa pública
Per al curs 2020-2021 destaca la incorporació de 3 nous centres a la xarxa pública d'educació a Catalunya, un dels quals al Vallès Oriental: l'Institut La Vall de Tenes (Santa Eulàlia de Ronçana ).
Els altres dos són l'Institut escola Eixample (Barcelona) i l'Escola Ateneu Igualadí (Igualada).
Actualment, La Vall del Tenes és un Institut públic mancomunat entre els municipis de Bigues i Riells, Sant Eulàlia de Ronçana, Lliçà d'Amunt i Lliçà de Vall.
A partir del curs que ve, passarà a titularitat del Departament, atès que totes les poblacions ara ja tenen institut.
El canvi de titularitat d'escoles concertades o de titularitat municipal a públiques ha estat possible per l'aprovació del Decret Llei 10/2019, de 28 de maig, del procediment d'integració de centres educatius a la xarxa de titularitat de la Generalitat.
L'objectiu és enfortir el sistema educatiu activant els processos d'integració a la xarxa pública de centres que són de titularitat d'ens locals i privats.
Per tal que sigui possible cal un seguit de requisits: que respongui a necessitats d'escolarització, és a dir, que l'oferta actual de places públiques no sigui suficient; i que es faci de comú acord entre el centre educatiu i el Departament d'Educació.
D'altra banda, abans s'analitza el centre i es valora la viabilitat de la conversió a escola pública, tenint en compte aspectes com l'equipament (metres quadrats de l'edifici i la superfície de pati), la situació econòmica i els recursos humans de què disposen.
S'incrementen els instituts escola
En la línia iniciada els dos darrers anys, el proper curs escolar s'incrementa el nombre d'instituts escola arreu de Catalunya.
Així, el 2019-2020 hi haurà 29 instituts escola nous, amb l'objectiu d'afavorir la continuïtat formativa i pedagògica.
Al Vallès Oriental, n'hi haurà un de nou: l' Institut Escola Els Tres Pins (Vallromanes), amb 3 grups d'infantil, 9 de primària i 1 d'ESO.
Els instituts escola permeten recollir en un sol centre tota l'escolarització, dels 3 als 16 anys, fet que facilita la unitat pedagògica entre etapes, facilita el pas de la primària a l'ESO i millora la convivència de l'alumnat, entre d'altres aspectes.
D'aquesta manera, ja hi haurà als serveis territorials un total de 3 instituts escola per al proper curs –dels 83 de Catalunya-:
Oferta d'ensenyaments postobligatoris
Com a novetat pel que fa als ensenyaments postobligatoris, el Departament d'Educació implantarà en els centres públics del Vallès Oriental la següent oferta de cicle formatiu:
D'altra banda, també s'implanta un Itineraris Formatiu Específic (IFE) d'Auxiliar en Manteniment d'Instal·lacions Esportives a l'Institut de Lliçà (Lliçà d'Amunt).
El servei territorial també presenta un cicle d'oferta única a Catalunya:
Pel que fa als instituts de nova creació - és a dir, que el curs passat no existien- el curs que ve n'hi haurà 5 de nous a nivell de Catalunya: l'Institut Professional de Turisme Eqüestre del Maresme (Santa Susanna), l'Institut Vilafranca 2 (Vilafranca del Penedès), l'Institut Vapor del Fil (Barcelona), l'Institut Nou Palafrugell (Palafrugell), i l'Institut de Peralada (Peralada).També es crea, fruit d'una fusió entre dues escoles, un nou centre d'educació infantil i primària, l'Escola Voltregà.
En formació professional, hi haurà 3 centres que es desglossaran dels instituts on formaven part i ara seran específics d'ensenyaments d'FP: l'Institut de l'Esport de Barcelona, l'Institut Centre d'Esports de Muntanya del Pallars (La Pobla de Segur) i l'Institut d'Estudis Professionals Aqüícoles i Ambientals de Catalunya (Sant Carles de la Ràpita).